Elena Fanchini

Elena Fanchini (født 30. april 1985 i Lovere i provinsen Bergamo, død 8. februar 2023) var en italiensk alpinist.

Karriere 
Fanchini debuterte  i verdenscupen i et utforrenn i Santa Caterina i 2005. Én måned senere, under VM 2005, kom hun på andreplass i utfor, bak kroatiske Janica Kostelić. I samme mesterskap kom Elenas søster Nadia tre hundredels sekunder for sent til å ta bronsemedaljen i super-G.

Elena Fanchini vant sitt første verdenscuprenn 2. desember 2005, et utforrenn i Lake Louise.

Hun representerte også Italia under tre olympiske vinterleker; 2006, 2010 og 2014.

I oktober 2008 pådro Fanchini seg en skade under trening, og måtte stå over hele sesongen 2008/09. Hun måtte avslutte 2018-sesongen tidlig da det ble oppdaget en kreftsvulst.  Hun døde av sykdommen i sitt hjem i Solato den 8. februar 2023.

Elena Fanchini var storesøster til Nadia Fanchini og Sabrina Fanchini, som også har tilhørt det italienske alpinlandslaget.

Resultater i verdenscupen i alpint

Pallplasseringer

Sammenlagtplasseringer

Referanser

Eksterne lenker 
 
 

Italienske alpinister
Deltakere for Italia under Vinter-OL 2006
Alpinister under Vinter-OL 2006
Deltakere for Italia under Vinter-OL 2010
Alpinister under Vinter-OL 2010
Deltakere for Italia under Vinter-OL 2014
Alpinister under Vinter-OL 2014
Personer fra provinsen Bergamo
Deltakere under VM i alpint 2005